Antigua-Luberri BHI

Antigua-Luberri BHI Donostiako Bigarren Hezkuntzako Institutu publiko bat da. Benta Berri auzoan dago eta 2001 urtean zabaldu zituen ateak. Bereziki Antigua, Añorga, Ibaeta eta Benta Berriko gazteei zuzentzen die bere hezkuntza eskaintza.

Barne Antolaketa

Zuzendaritza taldea 

 Zuzendaria: Alain Urizar
 Ikasketa buruak: Itziar Ferran eta Enara Elustondo
 Idazkaria: Beatriz Odriozola

Batzorde pedagogikoa 
Bertan, zuzendaritza taldea mintegi-buru guztiekin eta orientatzailearekin elkartzen da. Hamabostean behin bilduko da. Batzorde hau, ikastetxearen antolakuntzarako batzorde garrantzitsutzat jotzen da.

Eskola kontseilua 
Ordezkapenaren organo gorenean eskola-estamentu guztiak ordezkatuak daude honako eraketarekin:

 Zuzendaritza: zuzendaria, ikasketa buruak eta idazkaria
 Irakasleen 11 ordezkari
 Gurasoen 9 ordezkari
 Irakasle ez direnen ordezkari bat
 Hezkuntza/arreta osagarriko pertsonalaren ordezkari bat
 Udaletxeko ordezkari bat

Zerbitzuak

Garraioa 
Garraioari dagokionez, Igeldokoak autobusa daukate. Beste guztiek garraio publiko edo partikularra erabiltzen dute. Gainera txirrinduentzako aparkalekua du.

Jangela 
DBHko ikasleak jangelan jateko aukera dute. Jangelan hainbat arau bete behar dira:

 Puntualtasunaren garrantzia, bi txanda kateatuak daudelako
 Bakoitzak egunero bere gauzak jaso behar ditu
 Kontuz ibili beharra mahaien inguruan edo pasiloan
 Norberak bere lekua du esertzeko ikasturte osorako eta garbitze lanak taldeka egiten dira
 Eguerdiko tartean jolasteko baloiak eta jokoak kutxategian daude eta lagunekin ibiltzeko ordubete gelditzen zaie
 Etorri ezina duenak aurrez jakinaraztea eskatzen da, janaria alferrik gal ez dadin
 Denon laguntza eta errespetua ezinbestekoak dira 400 laguneko jangelan

Jolas garaia 
Jolas garaian hainbat jarduera egiten dira: errekor liburua, urteko txapelketak eta landare-zozketak besteak beste.

Kutxategiak 
12-16 urteko ikasleek 45 kutxatila dituzte beraien jolas garaietako gauzak sartzeko: futbol eta saskibaloi baloiak, kartak, beste jolasak, etab.

Ikasleen jokabide autonomoagoa bultzatzen ari da jolas garaietako talde dinamika aberastu dadin.

Liburutegia 

 Liburutegiko katalogoa
 Irakurlearen txokoa
 Ekarritako azken liburuak eta DVDak
 Ipuin lehiaketak

Kultur eta kirol ekintzak 
Plazak mugatuak dira. Izena ahalik eta lehen emateak lehentasuna emango du talde batean.

Kuota Irailean eta Ekainean kobratzen da, %50 hilabete bakoitzean.

Proiektuak 

 AGENDA 21
 ELOS europar sarea
 Gure aldizkaria
 Hizkuntz normalkuntza
 Prentsa-tailerreko blogak

Azpiegitura eta baliabideak

Gela espezifikoak eta laborategiak 

 3 Informatika gela
 Gimnasioa eta kirol anitzetako patioa
 2 Teknologia gela
 Fisika, biologia-geologia eta kimika laborategiak
 2 plastika gela
 Musika gela
 7 bikoizketa gela
 Gela digitala
 Hizkuntza gela
 Marrazketa gela
 ZIG gela
 ZIG laborategia

Baliabideak 

 Ordenagailua eta arbela digitala gela guztietan

Ikasketak 

 DBH
 DBH eleanitza (frantsesez)
 Batxilergoa
 Batx eleanitza (Ingelesez)
 ZIG

Galeria

Erreferentziak

Ikus, gainera 
Luberri GNU/Linux banaketa.
Luberri, Oiartzungo ikasgune geologikoa
 Luberri (buletina), Espainiako Gerra Zibilaren ostean euskaraz argitaratu zen lehen aldizkaria. Nekazari eta ganaduzaleentzako buletin txikitxo bat.

Kanpo estekak

Kanpo estekak 

Donostiako ikastetxeak
Benta Berriko eraikinak